62023CJ0186_INF
Euroopa Kohtu (kümnes koda) 8. mai 2025. aasta otsus –komisjon vs. Bulgaaria (direktiiv autoriõiguste kohta digitaalsel ühtsel turul)
(kohtuasi C‑186/23)
Liikmesriigi kohustuste rikkumine – ELTL artikkel 258 – Direktiiv (EL) 2019/790 – Digitaalne ühtne turg – Autoriõigused ja sellega kaasnevad õigused – Üle võtmata jätmine ja ülevõtmismeetmetest teatamata jätmine – ELTL artikli 260 lõige 3 – Rahaline sanktsioon – Põhisumma ja karistusmakse väljamõistmise nõue – Osaline loobumine
1.
Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord põhjendatud arvamuses määratud tähtaja lõpul
(ELTL artikkel 258; Euroopa Parlamendi ja nõukogu direktiiv 2019/790)
(vt punkt 42)
2.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahatrahvid – Euroopa Kohtu kaalutlusõigus – Kriteeriumid
(ELTL artikli 260 lõige 3; Euroopa Parlamendi ja nõukogu direktiiv 2019/790)
(vt punktid 73 ja 75)
3.
Liikmesriigi kohustuste rikkumise hagi – Liikmesriigi kohustuste rikkumist tuvastav Euroopa Kohtu otsus – Direktiivi ülevõtmismeetmetest teatamise kohustuse rikkumine – Rahatrahvid – Põhisumma – Summa kindlaksmääramine – Kriteeriumid
(ELTL artikli 260 lõige 3; Euroopa Parlamendi ja nõukogu direktiiv 2019/790)
(vt punktid 78 ja 81–87)
Resolutsioon
1.
Kuna Bulgaaria Vabariik ei ole Euroopa Komisjoni 19. mai 2022. aasta põhjendatud arvamuses määratud tähtaja lõpuks vastu võtnud õigus- ja haldusnorme, mis on vajalikud selleks, et võtta üle Euroopa Parlamendi ja nõukogu 17. aprilli 2019. aasta direktiiv (EL) 2019/790, mis käsitleb autoriõigust ja autoriõigusega kaasnevaid õigusi digitaalsel ühtsel turul ning millega muudetakse direktiive 96/9/EÜ ja 2001/29/EÜ, ning seega ei ole neist komisjonile teatanud, siis on ta rikkunud sama direktiivi artiklist 29 talle tulenevaid kohustusi.
2.
Mõista Bulgaaria Vabariigilt Euroopa Komisjoni kasuks välja põhisumma 1000000 eurot.
3.
Jätta Bulgaaria Vabariigi kohtukulud tema enda kanda ja mõista temalt välja Euroopa Komisjoni kohtukulud.